  Виталий Пронин Кыӵе тунсыко культураез, сям-йылолъёсыз котькуд выжылэн.Туэ сӥзьыл вань мылкыд карисьёс гожтыны быгатозы этнографияя диктант.Таӵе ужрад ортчытыны ӵектонэн потӥз Нациосын ужан политикая министерство. Солэсь мылкыдзэ ӟечен лыдъяз Удмуртиысь калыкъёслэн ассамблеязы. Ужрадэз мытӥсьёс оско: Удмуртия борды одно итӥськозы мукет улосъёс но. Чакламын ни: диктант котькытын одӥг дыре кутскоз, ваньмызлы сётэмын луозы нимысьтыз бланкъёс, котькуд ужез тыро-пыдо эскерозы.- Но ми вормисьёсты шараян понна гинэ та диктантэз ум ортчытэ, - пусйиз нациосын ужан политикая министр Лариса Буранова. - Нырысь ик со адямиослы тодазы вайытыны кулэ, кыӵе пӧртэм калыкъёс пӧлын улӥськом, кыӵе тунсыко культураез, сям-йылолъёсыз котькуд выжылэн.Элина Васильева  